CELEX: 62014TN0675
Language: da
Date: 2014-09-22 00:00:00
Title: Sag T-675/14: Sag anlagt den 22. september 2014 — Spanien mod Kommissionen

3.11.2014   
            
            
               DA
            
            
               Den Europæiske Unions Tidende
            
            
               C 388/24
            
         Sag anlagt den 22. september 2014 — Spanien mod Kommissionen
   (Sag T-675/14)
   2014/C 388/30
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado M. García-Valdecasas Dorrego)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse af 9. juli 2014 om udelukkelse fra EU-finansiering af udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den vedrører Kongeriget Spanien.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om, at den pålagte faste korrektion på et nettobeløb på 2 7 31  208,07 EUR og den anvendte beregningsmetode er i strid med artikel 31, stk. 2, i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT L 209, s. 1), og med retningslinjerne i Kommissionens dokument nr. VI/5330/97 af 23. december 1997 (Retningslinjer for beregning af de finansielle følger ved udarbejdelsen af beslutningen om regnskabsafslutning for EUGFL, Garantisektionen) og med dokument AGRI-64043-2005 (Communication from the Commission, on how the Commission intends in the context of the EAGGF-Guaranteev clearance procedure to handle shortcomings in the context of cross-compliance control system implemented by the Member State), da der ikke kan anlægges et fast skøn, idet sagsøgeren har givet en punktuel vurdering af den reelle risiko for fonden. Den anvendelse, som Kommissionen har foretaget, er ikke blot urigtig, men også uforholdsmæssig og uberettiget.
            
         
               2.
            
            
               Andet anbringende om, at sammenlægningen af den almindelige faste korrektion på 2 % og den punktuelle korrektion på et beløb på 1 91  873,55 EUR og beregningsmetoden er i strid med ovennævnte forordnings artikel 31, stk. 2, og med Kommissionens dokumenter vedrørende retningslinjer for beregning af de finansielle korrektioner, idet det ikke er muligt at anvende og sammenlægge to beregningsmetoder samtidigt for den samme overtrædelse. Dette er ikke blot udtryk for en retlig uoverensstemmelse, men også fuldkomment uforholdsmæssigt og uberettiget.
            
         
               3.
            
            
               Tredje anbringende om, at den korrektion, der er pålagt med hensyn til ansøgningsåret 2010, regnskabsåret 2011, tilsidesætter nævnte forordnings artikel 31, stk. 4, indebærer en tilsidesættelse af princippet om loyalt samarbejde og griber ind i retten til forsvar, for så vidt som sagsøgte uretmæssigt har udstrakt den finansielle korrektion til at omfatte en periode, der lå efter de 24 måneder, der gik forud for meddelelsen, hvor manglerne desuden allerede var blevet afhjulpet.